120 



er Tilfældet, hvor den vokser over større sandede Partier, der kun 

 er lidt højere end den omgivende Sten- eller Grusflade; men her 

 er Bevoksningen dog mere aaben end i den lille Klit. 



Strandarven blomstrer i Juni — Juli. De smaa hvide Blomster 

 har baade Bæger- og Kronblade, og disse sidste er hele og hel- 

 randede. Da Blomstens Stilke er meget korte, klumpes de tæt 

 sammen i Skuddenes Spids. Særkønnede Blomster er det alminde- 

 lige, og hanlige og hunlige Blomster er fordelte paa forskellige 

 Individer (Planten er tvebo). Hanblomsterne har større Kronblade 

 end Hunblomsterne og bærer foruden Støvblade Honningkirtler 

 samt Rudimenter af Støvvej. Støvvejen har 3 korte Grifler (se den 

 tilsyneladende tvekønnede Blomst Fig. 2). Kapselen (Fig. 3) aab- 

 ner sig med 3 Klapper og indeholder store Frø af en ejendommelig 

 pæreformet Skikkelse og mørkt rødbrune (Fig. 4). 



Strandarve er hyppig langs sandede og grusede Kyster i hele 

 Norden og naar endog op til 70° n. Br. I Island er den almindelig, 

 og ogsaa paa Færøerne forekommer den paa sandede og stenede 

 Kyster. Heller ikke i Grønland mangler den. 



Tav. 634. Blomstrende Plante med Udløbere og til højre et ikke helt 

 udviklet Lysskud. Fig. 2. Blomst (^i). Fig. 3. Moden Frugt med Bægerblade 

 og Frø (7i)- Fig. 4. Frø (noget over */i)- 



635. Kai kar ve, Arenaria gothica Fr. 



Nær beslægtet med den tidligere afbildede Sandvaaner (BNF, 

 Tav. 346 A) og som denne enaarig er Kalkarve, der hverken fore- 

 kommer i Danmark, Norge eller i Island, og hvis Optræden ogsaa 

 indenfor Sverige er meget begrænset; den vokser kun paa Gotland 

 og paa Kinnekulles søndre Hæld og holder til paa kalkholdig, 

 tør Bund. 



Fra Grunden af stærkt forgrenet sætter Kalkarve en rigelig 

 Mængde blomstrende Skud med smaa Blade, der ganske ligner 

 Sandvaanerens, og uanselige Blomster. Men den adskiller sig fra 

 denne ved at have større Kronblade, der er betydeligt længere end 

 Bægerbladene (Fig. 3). Blomstringen begynder i Maj — Juni Maa- 

 neder og kan fortsættes til ind i September. Der frembringes der- 

 for en stor Mængde Frø. Disse er nyreformede (Fig. 6) og inde- 

 sluttes af en 6-klappet Kapsel (Fig. 5), der omgives af det blivende 

 Bæger. 



Tav. 635. Hel Plante med Blomster og en enkelt Frugt. Fig. 2. Skud 

 med Frugter. Fig. 3. Blomst (ca. V')- Fig. 4. Støvvej, set ovenfra (7i). Fig. 5. 

 Moden og opsprungen Kapsel, omgivet af Bægeret (VO- Fig. 6. Frø C°/\). 



